Obrazac B8

(NAZIV);

(ADRESA), kojega zastupa (IME I PREZIME) (u nastavku: Korisnik financiranja)

OIB korisnika financiranja:

i

(NAZIV);

(ADRESA), kojega zastupa (IME I PREZIME) (u nastavku: Partner)

OIB partnera:

i

….

(u nastavku: Partneri)

sklapaju

**SPORAZUM O PARTNERSTVU U PROVEDBI PROGRAMA**

(NAZIV PROGRAMA)

u okviru

**Poziva za prijavu trogodišnjih programa za razdoblje 2017. do 2020. godine „Razvoj i širenje mreže socijalnih usluga koje pružaju organizacije civilnog društva“**

**Članak 1.**

**Uvodne odredbe**

Strane Sporazuma uvodno utvrđuju sljedeće:

1. da su se prijavom projektnog prijedloga kao Partneri kandidirali za provedbu programa (NAZIV PROGRAMA) (u nastavku: program), koji se provodi u okviru Poziva za prijavu projekata usmjerenih unapređenju kvalitete života starijih osoba putem organiziranih dnevnih aktivnosti u lokalnoj zajednici (u nastavku: Poziv];
2. da su se Partneri Sporazuma pri prijavi projektnog prijedloga dogovorili da će u slučaju odobrenja dodjele sredstava prijavitelj (NAZIV PRIJAVITELJA) nastupati kao Korisnik financiranja u ime cijelog partnerstva i u ime partnerstva preuzeti odgovornosti prema davatelju financijskih sredstava;
3. da je prijedlog programa odobren za dodjelu sredstava u okviru Poziva;
4. da je Korisnik financiranja dana (DATUM) u ime partnerstva potpisao Ugovor o dodjeli financijskih sredstava s davateljem financijskih sredstava te se njega mora pridržavati;
5. da prihvaćaju Sporazum o partnerstvu s ciljem dogovora o provedbi programa u skladu s prijavljenim i za financiranje odobrenim prijedlogom programa.

**Članak 2.**

**Predmet Sporazuma**

Predmet ovog Sporazuma je provedba programa (NAZIV PROGRAMA) u okviru Poziva;

**Članak 3.**

**Ciljevi programa**

Ciljevi programa su: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Članak 4.**

**Prihvatljivi troškovi**

1. Troškovi su prihvatljivi ako su:
* neposredno povezani s provedbom programa, u skladu s njegovim ciljevima i definirani u Ugovoru o dodjeli financijskih sredstava,
* stvarno nastali i platio ih je Korisnik odnosno Partner te o tome dostavio odgovarajuće dokaze o plaćanju,
* nastali i plaćeni u razdoblju prihvatljivosti,
* dokazivi vjerodostojnim računima ili računovodstvenim dokumentima jednake dokazne vrijednosti,
* u skladu s važećim nacionalnim zakonodavstvom.
1. U okviru programa prihvatljivi su sljedeći troškovi:
* (xy)
* (xy)
* …
1. Temelj za prihvatljivost troškova je odobreni proračun programa koji je sastavni dio Ugovora o dodjeli financijskih sredstava (Prilog 1). Za moguću promjenu proračuna programa potrebno je dobiti suglasnost davatelja financijskih sredstava.

**Članak 5.**

**Razdoblje prihvatljivosti**

1. Partnerstvo je dužno završiti sve aktivnosti programa najkasnije do XY.
2. Razdoblje prihvatljivosti troškova u okviru programa je od datuma potpisivanja Ugovora o dodjeli financijskih sredstava do datuma propisanog Ugovorom o dodjeli financijskih sredstava.
3. Sva plaćanja moraju biti izvršena do XY.

**Članak 6.**

**Obveze Korisnika financiranja**

Korisnik financiranja se obvezuje da će:

1. nastupati u ime partnerstva i provoditi aktivnosti programa u skladu sa sklopljenim Ugovorom o dodjeli financijskih sredstava, važećim propisima, te prema odobrenom akcijskom planu i proračunu programa u skladu s načelima učinkovitosti i ekonomičnosti, te da će na takvu izvedbu obvezati Partnere;
2. u roku od 30 dana od potpisivanja Ugovora o dodjeli financijskih sredstava dostaviti Sporazum o partnerstvu u provedbi programa koji su potpisali svi Partneri davatelju financijskih sredstava;
3. dodijeljena sredstva koristiti isključivo za provedbu programa u skladu s Ugovorom o dodjeli financijskih sredstava;
4. voditi odgovarajuću knjigovodstvenu evidenciju za provedbu programa i na to obvezati sve Partnere;
5. čuvati sve dokaze o izvršenim plaćanjima i drugu dokumentaciju o programa najmanje 5 godina od završetka programa;
6. pripremati i podnositi redovita financijska i narativna izvješća u zahtijevanom obliku i rokovima podnošenja, te na zahtjev pripremati i dodatna izvješća;
7. sprječavati, otkrivati, evidentirati i otklanjati nepravilnosti na razini programa;
8. osigurati revizijski trag i čuvanje svih dokumenata koji su potrebni za osiguravanje odgovarajućeg revizijskog traga;
9. osigurati mogućnost nadzora korištenja sredstava od strane davatelja financijskih sredstva i ostalih nadzornih tijela na razini Republike Hrvatske i postupati sukladno njihovim preporukama, te o tome obavještavati davatelja financijskih sredstava.

**Članak 7.**

**Obveze Partnera**

Partneri obvezuju se da će:

1. provoditi aktivnosti programa u skladu sa sklopljenim Ugovorom o dodjeli financijskih sredstava, važećim propisima, te prema odobrenom planu provedbe programa i proračunu programa u skladu s načelima učinkovitosti i ekonomičnosti;
2. sudjelovati pri usklađivanju i potvrđivanju izmjena Sporazuma o partnerstvu i da će se u roku od 8 dana odazvati pozivu na potpisivanje izmjena Sporazuma o partnerstvu;
3. dodijeljena sredstva koristiti isključivo za provedbu programa u skladu s Ugovorom o dodjeli financijskih sredstava;
4. voditi odgovarajuću knjigovodstvenu evidenciju za provedbu programa;
5. čuvati sve dokaze o izvršenim plaćanjima i drugu dokumentaciju o projektu najmanje 3 godina od završetka programa;
6. Korisniku financiranja pružiti podatke i dokumentaciju potrebnu za pripremu i podnošenje redovitih financijskih i narativnih izvješća u zahtijevanom obliku i rokovima podnošenja, te na zahtjev pripremati podatke za izradu dodatnih izvješća;
7. sprječavati, otkrivati, evidentirati i otklanjati nepravilnosti u provedbi programa;
8. osigurati revizijski trag i čuvanje svih dokumenata koji su potrebni za osiguravanje odgovarajućeg revizijskog traga;
9. osigurati mogućnost nadzora korištenja sredstava od strane davatelja financijskih sredstava, revizora i ostalih nadzornih tijela na razini Republike Hrvatske i postupati sukladno njihovim preporukama, te o tome obavještavati davatelja financijskih sredstava.

**Članak 8.**

**Financijsko upravljanje**

1. Financijska sredstva definirana Ugovorom o dodjeli financijskih sredstava isplaćuju se na bankovni račun Korisnika financiranja koji je odgovoran za administrativno i financijsko upravljanje sredstvima, ta za raspodjelu sredstava programa partnerima u skladu s odobrenim proračunom i financijskim planom programa. Korisnik financiranja mora sredstva doznačena od strane davatelja financijskih sredstava u roku od 7 dana doznačiti svim programskim Partnerima.
2. Doznake sredstava vrše se na bankovne račune navedene u Prilogu 2. ovog Sporazuma.
3. U slučaju neopravdanog primitka sredstava, bilo zbog kršenja neke od ugovornih obveza ili zbog ustanovljene neprihvatljivosti troškova nakon izvršene financijske kontrole ovlaštenog tijela, Partneri se obvezuju da će takva sredstva vratiti na račun Korisnika financiranja u roku od 30 dana od primitka zahtjeva za povratom sredstava.

**Članak 9.**

**Informiranje javnosti i vidljivost**

Korisnik financiranja i Partneri dužni su provoditi mjere vidljivosti i informiranja javnosti u skladu s Ugovorom o dodjeli financijskih sredstava, a u cilju promidžbe programa prema ciljanim skupinama, općoj javnosti i medijima, te izvještavati o provedenim mjerama.

**Članak 10.**

**Zaštita podataka**

Korisnik financiranja i Partneri obvezuju se na zaštitu osobnih podataka u skladu sa Zakonom o zaštiti osobnih podataka i drugim važećim propisima.

**Članak 11.**

**Korištenje materijalnog i intelektualnog vlasništva**

1. Ako formalno nije drugačije definirano, Korisnik financiranja i Partneri imaju pravo vlasništva nad rezultatima programa, izvješćima i drugim dokumentima vezanim uz programa, uključujući autorska prava i prava industrijskog vlasništva.
2. Bez obzira na odredbe prethodnog stavka Korisnik financiranja i Partneri osiguravaju davatelju financijskih sredstava da slobodno i prema svojem nahođenju koriste sve dokumente koje proizlaze iz programa, pod uvjetom da ne krše odredbe o zaštiti osobnih podataka i postojeća prava industrijskog i intelektualnog vlasništva.

**Članak 12.**

**Prihvaćanje obveza**

Potpisom Sporazuma, Partneri potvrđuju da su upoznati s obvezama koje za programa proizlaze iz Ugovora o dodjeli financijskih sredstava i da navedene obveze prihvaćaju.

**Članak 13.**

**Neispunjavanje obveza sporazuma**

1. Smatra se da Partner ne ispunjava svoje obveze ako ne izvršava zadaće definirane prijavljenim prijedlogom programa odnosno Sporazumom o partnerstvu, ako se u dva navrata u roku ne odazove na poziv Korisnika financiranja za slanjem određene dokumentacije ili za potpisivanjem dodatka Sporazumu, a najduže u roku od 30 dana ne pošalje traženu dokumentaciju, odnosno ne potpiše dodatak Sporazumu.
2. U slučaju neispunjavanja ugovornih obveza Korisnik financiranja je o tome dužan obavijestiti ostale partnere. Korisnik financiranja u dogovoru s Partnerima provodi odgovarajuće mjere za otklanjanje uzroka za neispunjavanje ugovornih obveza.

**Članak 14.**

**Odustajanje od provedbe projekta**

Ako Partner prijevremeno odstupi od provedbe programa, gubi pravo daljnjeg financiranja aktivnosti iz sredstava programa, osim onih prihvatljivih troškova koji su vezani za već provedene aktivnosti programa.

**Članak 15.**

**Izmjene partnerstva**

1. U slučaju da neki od Partnera istupi iz partnerstva, kao njegova zamjena u partnerstvo može stupiti novi Partner ako to bitno ne utječe na sadržaj programa. Novi Partner mora ispunjavati sve postavljene uvjete definirane u Natječaju i preuzeti sve obveze, odgovornosti i prava prijašnjeg Partnera.
2. U slučaju da istupanje Partnera ne mijenja sadržaj programa i ne utječe na ispunjavanje uvjeta poziva na dostavu projektnog prijedloga i kriterija za odabir, partnerstvo sklapa dodatak Sporazumu u kojemu se izuzima Partner koji je istupio, a njegov doprinos programa nadomješta se ili tako da preostali Partneri preuzmu njegove zadaće ili uvođenjem novog Partnera u partnerstvo.
3. Odredbe ovog članka na odgovarajuć način se primjenjuju i u slučaju kad se radi o istupanju Korisnika financiranja iz partnerstva.

**Članak 16.**

**Izmjene Sporazuma**

Ako Partner utvrdi da neće moći ispuniti obveze Ugovora o dodjeli financijskih sredstava te da će doći do financijske, sadržajne ili vremenske izmjene programa, mora najkasnije u roku od 10 dana od nastanka razloga za izmjenu poslati Korisniku financiranja pisano obrazloženje. Korisnik financiranja može predložiti druge izmjene koje su ključne za postizanje ciljeva i rezultata programa, uključujući eventualnu izmjenu partnerstva.

**Članak 17.**

**Rješavanje sporova**

1. Partneri se obvezuju da će eventualne sporove i nesporazume koji bi nastali u svezi provedbe programa i ovog Sporazuma rješavati sporazumno.
2. Ako sporazum nije moguć spor rješava stvarno nadležan sud u Zagrebu.

**Članak 18.**

**Završne odredbe**

1. Sporazum stupa na snagu s danom potpisa zadnjeg potpisnika i vrijedi najkasnije do završetka provedbe programa.
2. Sporazum je sastavljen u 3 istovjetnih primjeraka od kojih svakom od potpisnika pripada po jedan primjerak, a jedan se dostavlja davatelju financijskih sredstava.
3. U slučaju razlika između Ugovora o dodjeli financijskih sredstava i ovog Sporazuma o partnerstvu, u provedbi programa prevladava Ugovor o dodjeli financijskih sredstava.

**Za Korisnika financiranja:**

Ime i prezime:

Funkcija:

Potpis:

Mjesto i datum:

**Za Partnera 1:**

Ime i prezime:

Funkcija:

Potpis:

Mjesto i datum:

**Za Partnera n:**

Ime i prezime:

Funkcija:

Potpis:

Mjesto i datum:

PRILOZI:

1. Ugovor o dodjeli financijskih sredstava i njegovi prilozi
2. Popis Partnera i bankovni podatci Partnera